**Mitä tarvitsen mukaan lastenvalvojan luokse elatusapuasiassa?**

Vanhempien on hyvä ottaa neuvotteluun mukaan alla olevan listauksen mukaiset tositteet, jotta voi tarvittaessa osoittaa toiselle vanhemmalle antamiensa tietojen paikkansapitävyyden. Alla olevan listauksen mukaiset tositteet tarvitaan myös tilanteessa, kun elatusvelvollinen arvioi maksukykynsä heikoksi ja esittää elatusavuksi vähemmän kuin elatustuen määrän.

Ota mukaasi tositteet/kuitit:

1. Kaikista säännöllisistä tuloistasi:
* viimeisin verotuspäätös
* ajantasainen selvitys kuluvan vuoden palkkatuloista ja edellisen vuoden koko vuoden palkkakertymästä (selvityksistä tulee käydä ilmi myös lomarahat ja lakisääteiset pidätykset)
* selvitys elinkeinotoiminnan tuloista (tuloslaskelma ja tase sekä kirjanpidon tosite yksityisotoista)
* päätös ja maksuilmoitus eläketulosta
* päätös ja maksuilmoitus sosiaalisista etuuksista (esim. työttömyyspäiväraha, Kelan etuudet) sekä mahdollinen toimeentulotukipäätös
* todistus opiskelun kestosta ja päätös opintotuesta
* tositteet muista tuloista

1. Kaikista säännöllisistä menoistasi:

Asuntoon liittyvät:

* Tositteet vakituisen asunnon asumiskustannuksista:
* vuokra, vesi, sähkö, vastike, asuntolainan lyhennys ja korko, kotivakuutus, lämmitys, kiinteistövero, jätemaksu, tontin vuokra yms.

* Muut mahdolliset säännölliset menot:
* tosite maksettavasta opintolainan lyhennyksestä ja korosta
* selvitys työmatkakuluista
* tiedot huomattavista, säännöllisistä terveydenhoitomenoista ja reseptilääkekuluista
* tositteet lapsen säännöllisistä kustannuksista, kuten harrastuskustannukset, päivähoitomaksut, vakuutukset, terveydenhuolto- tai koulutuskustannukset (lapsen kanssa asuva vanhempi)

1. Mikäli aiempi lasta koskeva sopimus on laadittu Kymenlaakson alueella ennen vuotta 2019, Kymenlaakson ulkopuolella tai tuomioistuimessa, ota tapaamiselle mukaan aiempi sopimus/päätös.